Fabaceae

Las Fabacèas comunament sonadas leguminosas, son una familha importanta de las plantas de flors. Comprend d'arbres, d'arbusts e de plantas erbacèas vivaças o annadièras, aisidament reconneissablas a sos fruits (dòlça) e sas fuèlhas compausadas. La familha es largament distribuïda e es la tresena pus granda familha de plantas terrèstras en nombre d'espècias, darrièr las Orchidèas e las Asteracèas, amb aperaquí 765 genres e prèp de 20 000 espècias conegudas .Judd, W. S., Campbell, C. S. Kellogg, E. A. Stevens, P.F. Donoghue, M. J. (2002), Plant systematics: a phylogenetic approach, Sinauer Axxoc, 287-292. . 

Los cinc pus grands genres de la familha son Astragalus (mai de 3000 espècias), Acacia (mai de 1000 espècias), Indigofera (aperaquí 700 espèces), Crotalaria (aperaquí 700 espècias) e Mimosa (aperaquí 400 espècias), que constuïsson aperaquí un quart de totas las espècias de leguminosas. Las 19 000 espècias de leguminosas conegudas reprsentan aperaquí 7 % de las espècias de plantas de flors  Fabaceae es la familha pus espandida dins la sevas pluvialas e sècas d'America e d'Africa.

De pròvas molecularas e morfologicas recentas sostenon lo fach que las Fabaceae son una sola familha monofiletica. Aquela conclusion es apiejada non solament pel gra d'interrelacion mostrat pels diferents grops de la familha respècte a aquel trobat entre las Leguminosas e sos parents pus pròches, mas tanben per totes los estudis filogenetics recents basats sus de sequencias d'ADNDoyle, J. J., J. A. Chappill, C.D. Bailey, & T. Kajita. 2000. Towards a comprehensive phylogeny of legumes: evidence from rbcL sequences and non-molecular data. pp. 1 -20 in Advances in legume systematics, part 9, (P. S. Herendeen and A. Bruneau, eds.). Royal Botanic Gardens, Kew, UK.  Aqueles estudis confirman que las Fabacèas son un grop monofiletic estrechament aparentat a las familhas Polygalaceae, Surianaceae e Quillajaceae e qu'apertenon a l'òrdre de las Fabales .

Amb las cerealas, d'unes fruits e raiscs tropicalas, un cèrt nombre de leguminosas son estat un aliment de basa per l'òme pendent de millenis e son utilizacion es estrechament ligada a l'evolucion umana Burkart, A. Leguminosas. In: Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I., Buenos Aires. pages: 467-538..

La familha de las Fabaceae comprend un cèrt nombre de plantas agricòlas e alimentàrias importantas, especialament Glycine max (sòja), Phaseolus vulgaris (mongeta), Pisum sativum (pese), Cicer arietinum (céser), Medicago sativa (lusèrna), Arachis hypogaea (arachida), Ceratonia siliqua (corropia) e Glycyrrhiza glabra (regalícia). Un cèrt nombre d'espècias son tanben nosiblas dins diferentas parts del monde, especialament : Cytisus scoparius (ginesta), Robinia pseudoacacia (robinièr), Ulex europaeus (argèlas), Pueraria montana (kudzu) e d'unas d'espècias de Lupinus. 

Referéncias

categoria:Fabaceae